Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: ABH 1997, 130., 138—140.; 39/1999. (XII. 21.) AB határozat, ABH 1999, 325., 342—344. stb.]
Paragraph Index: 407

„78. § (1) A helyi önkormányzat vagyona a tulajdonából és a helyi önkormányzatot megilletõ vagyoni értékû jogokból áll, amelyek az önkormányzati célok megvalósítását szolgálják.” Mindezeket figyelembe véve megállapítható, hogy az önkormányzatnak a vagyonával való gazdálkodása — beleértve a vagyon hasznosítása során nyújtott kedvezményeket, támogatásokat is — a helyi önkormányzással, az önkormányzati feladatellátással kapcsolatos célokhoz kell, hogy kapcsolódjon. Az Ör. 2. 25. § (5) bekezdése, illetõleg 26. § (5)—(6) bekezdése alapján bérleti díj kedvezményben részesített bérlõk többségükben olyanok, amelyek esetében a kedvezmény nyújtását az önkormányzat gazdasági érdekei (több, mint 3 éve megüresedett helyiségek bérlõi, az önkormányzat által alapított gazdasági társaságok stb.) vagy a szervezet által végzett, az önkormányzati feladatellátást segítõ közérdekû tevékenység (a képviselõ-testület által közérdekûnek nyilvánított szervezet, kiemelten közhasznú tevékenységet ellátó szervezet), illetõleg valamely önkormányzati feladat ellátása (életvédelmi létesítmények bérlõi, kisebbségi önkormányzatok) indokolja. Mindezek az indokok szoros összefüggésben állnak az önkormányzatisággal, a helyi közügyek intézésével. A helyi önkormányzásnak az Alkotmányban és az Ötv.- ben meghatározott e rendeltetését figyelembe véve az önkormányzati választásokon listát állító pártok, szervezetek támogatása nem tartozik a helyi közügyek körébe, a díjkedvezményen keresztül számukra nyújtott burkolt támogatás nem tekinthetõ olyannak, amely az önkormányzati feladatellátással kapcsolatos célokat szolgál. Ezért e szervezetek és más — e kedvezményben nem részesülõ — helyiségbérlõk közötti megkülönböztetésnek alkotmányosan elfogadható indoka nincs. Ugyancsak nincs ésszerû indoka a listát állító pártok, szervezetek és más pártok, politikai jellegû szervetek közötti megkülönböztetésnek sem. Bár a Ptv. 4. § (2) bekezdése kifejezetten nem tiltja meg, hogy az önkormányzatok politikai pártokat támogatásban részesítsenek, a pártoknak önkormányzatok által nyújtott támogatás ellentétes a Ptv. 4. § (2) bekezdésében megfogalmazott tilalom céljával. Mindezek alapján az Alkotmánybíróság megállapította, hogy az önkormányzati választásokon listát állító pártok, szervezetek számára az Ör. 2. 26. § (5) bekezdésében nyújtott bérleti díj kedvezmény sérti az Alkotmány 70/A. §-ában szabályozott jogegyelõség követelményét, ezért azt az Alkotmánybíróság megsemmisítette. Tekintettel arra, hogy az alkotmányellenes helyzet csak a megsemmisített rendelkezés, illetõleg az annak alapján megkötött szerzõdések módosításával szüntethetõ meg, az Alkotmánybíróság — élve az Abtv. 43. § (4) bekezdésébõl származó felhatalmazással — úgy rendelkezett, hogy az Ör. 2. 26. § (5) bekezdése 2002. december 31. napján veszti hatályát. IV.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes